CELEX: 32022R1219
Language: lt
Date: 2022-07-14 00:00:00
Title: Komisijos įgyvendinimo reglamentas (ES) 2022/1219 2022 m. liepos 14 d. kuriuo dėl tam tikrų sudėtinių produktų siuntų įvežimo į Sąjungą ir vežimo per ją tranzitu sertifikatų pavyzdžių iš dalies keičiamas Įgyvendinimo reglamento (ES) 2020/2235 III priedas (Tekstas svarbus EEE)

2022 7 15   
               
               
                  LT
               
               
                  Europos Sąjungos oficialusis leidinys
               
               
                  L 188/75
               
            
         KOMISIJOS ĮGYVENDINIMO REGLAMENTAS (ES) 2022/1219
         2022 m. liepos 14 d.
         kuriuo dėl tam tikrų sudėtinių produktų siuntų įvežimo į Sąjungą ir vežimo per ją tranzitu sertifikatų pavyzdžių iš dalies keičiamas Įgyvendinimo reglamento (ES) 2020/2235 III priedas
         (Tekstas svarbus EEE)
         EUROPOS KOMISIJA,
         atsižvelgdama į 2004 m. balandžio 29 d. Europos Parlamento ir Tarybos reglamentą (EB) Nr. 853/2004, nustatantį konkrečius gyvūninės kilmės maisto produktų higienos reikalavimus (1), ypač į jo 7 straipsnio 2 dalies a punktą,
         atsižvelgdama į 2016 m. kovo 9 d. Europos Parlamento ir Tarybos reglamentą (ES) 2016/429 dėl užkrečiamųjų gyvūnų ligų, kuriuo iš dalies keičiami ir panaikinami tam tikri gyvūnų sveikatos srities aktai („Gyvūnų sveikatos teisės aktą“) (2), visų pirma į jo 238 straipsnio 3 dalį ir 239 straipsnio 3 dalį,
         atsižvelgdama į 2017 m. kovo 15 d. Europos Parlamento ir Tarybos reglamentą (ES) 2017/625 dėl oficialios kontrolės ir kitos oficialios veiklos, kuri vykdoma siekiant užtikrinti maisto ir pašarų srities teisės aktų bei gyvūnų sveikatos ir gerovės, augalų sveikatos ir augalų apsaugos produktų taisyklių taikymą, kuriuo iš dalies keičiami Europos Parlamento ir Tarybos reglamentai (EB) Nr. 999/2001, (EB) Nr. 396/2005, (EB) Nr. 1069/2009, (EB) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 ir (ES) 2016/2031, Tarybos reglamentai (EB) Nr. 1/2005 ir (EB) Nr. 1099/2009 bei Tarybos direktyvos 98/58/EB, 1999/74/EB, 2007/43/EB, 2008/119/EB ir 2008/120/EB, ir kuriuo panaikinami Europos Parlamento ir Tarybos reglamentai (EB) Nr. 854/2004 ir (EB) Nr. 882/2004, Tarybos direktyvos 89/608/EEB, 89/662/EEB, 90/425/EEB, 91/496/EEB, 96/23/EB, 96/93/EB ir 97/78/EB bei Tarybos sprendimas 92/438/EEB (Oficialios kontrolės reglamentą) (3), ypač į jo 90 straipsnio pirmos pastraipos a ir b punktus ir 126 straipsnio 3 dalį,
         kadangi:
         
                     (1)
                  
                  
                     Komisijos įgyvendinimo reglamente (ES) 2020/2235 (4) nustatytos taisyklės, susijusios su Reglamente (ES) 2016/429 nustatytais gyvūnų sveikatos sertifikatais, Reglamente (ES) 2017/625 nustatytais oficialiais sertifikatais ir tais reglamentais pagrįstais veterinarijos arba oficialiais sertifikatais, taikomais įvežant į Sąjungą tam tikras gyvūnų ir prekių siuntas (toliau kartu – sertifikatai). Visų pirma Įgyvendinimo reglamento (ES) 2020/2235 III priede nustatyti, be kita ko, tam tikrų sudėtinių produktų siuntų įvežimo į Sąjungą ir vežimo per ją tranzitu sertifikatų pavyzdžiai;
                  
               
                     (2)
                  
                  
                     Įgyvendinimo reglamento (ES) 2020/2235 III priedo 50 skyriuje pateiktas žmonėms vartoti skirtų greitai gendančių sudėtinių produktų ir ilgai negendančių sudėtinių produktų, kurių sudėtyje yra bet koks kiekis mėsos gaminių, išskyrus želatiną, kolageną ir labai rafinuotus produktus, įvežimo į Sąjungą veterinarijos arba oficialaus sertifikato pavyzdys (COMP pavyzdys). Įgyvendinimo reglamento (ES) 2020/2235 III priedo 52 skyriuje pateiktas žmonėms vartoti skirtų greitai gendančių sudėtinių produktų ir ilgai negendančių sudėtinių produktų, kurių sudėtyje yra bet koks kiekis mėsos gaminių, vežimo tranzitu per Sąjungą į trečiąją šalį tiesiogiai arba sandėliavus Sąjungoje veterinarijos sertifikato pavyzdys (TRANSIT-COMP pavyzdys). Abiejuose pavyzdžiuose pateikiamas specialus gyvūnų sveikumo patvirtinimas, taikomas sudėtinių produktų sudėtyje esantiems pieno produktams. Tuose patvirtinimuose nustatyti terminio apdorojimo reikalavimai turėtų būti suderinti su Komisijos deleguotojo reglamento (ES) 2020/692 (5) XXVII priede nustatytais apdorojimo būdais. Be to, reikalavimas nurodyti sudėtiniuose produktuose esančių pieno produktų ir priešpienio produktų pagaminimo datas turėtų būti išbrauktas kaip perteklinis atsižvelgiant į 2 išnašoje pateiktą aprašymą, taikomą visoms gyvūninėms sudedamosioms dalims. Taip pat turėtų būti papildytos ir paaiškintos tam tikros tų pavyzdžių II dalies pastabų išnašos. Todėl Įgyvendinimo reglamento (ES) 2020/2235 III priedo 50 ir 52 skyrius reikia atitinkamai iš dalies pakeisti;
                  
               
                     (3)
                  
                  
                     be to, Įgyvendinimo reglamento (ES) 2020/2235 III priedo 52 skyriuje reikalavimas nurodyti per Sąjungą tranzitu vežamų sudėtinių produktų sudėtyje esančių pieno produktų kilmės ūkio patvirtinimo numerį turėtų būti išbrauktas, nes Sąjunga nėra galutinė tų sudėtinių produktų paskirties vieta. Todėl Įgyvendinimo reglamento (ES) 2020/2235 III priedo 52 skyrių reikia atitinkamai iš dalies pakeisti;
                  
               
                     (4)
                  
                  
                     todėl Įgyvendinimo reglamento (ES) 2020/2235 III priedas turėtų būti atitinkamai iš dalies pakeistas;
                  
               
                     (5)
                  
                  
                     siekiant išvengti prekybos sutrikimų, susijusių su tam tikrų sudėtinių produktų siuntų įvežimu į Sąjungą ir vežimu tranzitu per ją, pereinamuoju laikotarpiu, laikantis tam tikrų sąlygų, turėtų būti toliau leidžiama naudoti sertifikatus, išduotus pagal Įgyvendinimo reglamentą (ES) 2020/2235, taikytą iki įsigaliojant šiuo reglamentu padarytiems pakeitimams;
                  
               
                     (6)
                  
                  
                     Įgyvendinimo reglamentas (ES) 2020/2235 taikomas nuo 2021 m. balandžio 21 d., todėl, siekiant teisinio tikrumo ir prekybos palengvinimo, Įgyvendinimo reglamento (ES) 2020/2235 pakeitimai, kurie turi būti padaryti šiuo reglamentu, turėtų įsigalioti skubos tvarka;
                  
               
                     (7)
                  
                  
                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Įgyvendinimo reglamento (ES) 2020/2235 III priedas iš dalies keičiamas pagal šio reglamento priedą.
         
         
            2 straipsnis
            Pereinamuoju laikotarpiu iki 2023 m. balandžio 15 d. į Sąjungą toliau leidžiama įvežti ir vežti per ją tranzitu tam tikrų sudėtinių produktų siuntas, prie kurių pridėti atitinkami sertifikatai, išduoti pagal Įgyvendinimo reglamento (ES) 2020/2235, taikyto iki įsigaliojant šiuo reglamentu padarytiems to įgyvendinimo reglamento pakeitimams, III priedo 50 ir 52 skyriuose pateiktus pavyzdžius, jei sertifikatas buvo išduotas ne vėliau kaip 2023 m. sausio 15 d.
         
         
            3 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2022 m. liepos 14 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 139, 2004 4 30, p. 55.
         
            (2)  OL L 84, 2016 3 31, p. 1.
         
            (3)  OL L 95, 2017 4 7, p. 1.
         
            (4)  2020 m. gruodžio 16 d. Komisijos įgyvendinimo reglamentas (ES) 2020/2235, kuriuo nustatomos Europos Parlamento ir Tarybos reglamentų (ES) 2016/429 ir (ES) 2017/625 taikymo taisyklės, susijusios su tam tikrų kategorijų gyvūnų ir prekių siuntų įvežimo į Sąjungą ir vežimo joje veterinarijos sertifikatų pavyzdžiais, oficialių sertifikatų pavyzdžiais ir veterinarijos arba oficialių sertifikatų pavyzdžiais ir su tais sertifikatais susijusiu oficialiu sertifikavimu, ir kuriuo panaikinamas Reglamentas (EB) Nr. 599/2004, įgyvendinimo reglamentai (ES) Nr. 636/2014 ir (ES) 2019/628, Direktyva 98/68/EB ir sprendimai 2000/572/EB, 2003/779/EB ir 2007/240/EB (OL L 442, 2020 12 30, p. 1).
         
            (5)  2020 m. sausio 30 d. Komisijos deleguotasis reglamentas (ES) 2020/692, kuriuo papildomos Europos Parlamento ir Tarybos reglamento (ES) 2016/429 taisyklės dėl tam tikrų gyvūnų, genetinės medžiagos produktų ir gyvūninių produktų siuntų įvežimo į Sąjungą ir jų gabenimo bei tvarkymo įvežus (OL L 174, 2020 6 3, p. 379).
      
      
         
            PRIEDAS
            Įgyvendinimo reglamento (ES) 2020/2235 III priedas iš dalies keičiamas taip:
            
                        (1)
                     
                     
                        50 skyrius pakeičiamas taip:
                        „50 SKYRIUS
                        
                           ŽMONĖMS VARTOTI SKIRTŲ GREITAI GENDANČIŲ SUDĖTINIŲ PRODUKTŲ IR ILGAI NEGENDANČIŲ SUDĖTINIŲ PRODUKTŲ, KURIŲ SUDĖTYJE YRA BET KOKS KIEKIS MĖSOS GAMINIŲ, IŠSKYRUS ŽELATINĄ, KOLAGENĄ IR LABAI RAFINUOTUS PRODUKTUS, ĮVEŽIMO Į SĄJUNGĄ VETERINARIJOS ARBA OFICIALAUS SERTIFIKATO PAVYZDYS (COMP PAVYZDYS)
                        
                        
                           
                        
                           
                        
                           
                        
                           
                        
                           
                        
                           
                        
                           
                        
                           
                        
                           
                        
                           
                        
                           
                        
                           
                        
                           “
                     
                  
                        (2)
                     
                     
                        52 skyrius pakeičiamas taip:
                        „52 SKYRIUS
                        
                           ŽMONĖMS VARTOTI SKIRTŲ GREITAI GENDANČIŲ SUDĖTINIŲ PRODUKTŲ IR ILGAI NEGENDANČIŲ SUDĖTINIŲ PRODUKTŲ, KURIŲ SUDĖTYJE YRA BET KOKS KIEKIS MĖSOS GAMINIŲ, VEŽIMO TRANZITU PER SĄJUNGĄ Į TREČIĄJĄ ŠALĮ TIESIOGIAI ARBA SANDĖLIAVUS SĄJUNGOJE VETERINARIJOS SERTIFIKATO PAVYZDYS (TRANSIT-COMP PAVYZDYS)
                        
                        
                           
                        
                           
                        
                           
                        
                           
                        
                           
                        
                           
                        
                           
                        
                           “